NOORD-KAAP. – ’n Video waarin Thuto Moitse (14) van Kimberley rondgegooi en gewurg word, doen op sosiale media die rondte. ’n Nadoodse ondersoek het egter getoon sy is dood omdat sy ’n onbekende middel ingekry het.
Op Vrydag 6 November het die oorledene met ‘n seun (15) baklei, wat haar gewurg het. Sy is ook na bewering deur die pa van die seun gewurg. Die geveg is glo gestaak en die slagoffer is huis toe. Op Saterdagaand 7 November het die oorledene gekla van maagpyn en is op Sondag 8 November in die hospitaal vir behandeling opgeneem. Sy is op Maandag 9 November oorlede. ’n Nadoodse ondersoek is gedoen.
Die video wat op sosiale media versprei word, wat wys hoe ‘n meisie op die vloer gegooi word, is nie dié van die oorledene nie. Dit is deur haar ouers bevestig, sê brig. Mohale Ramatseba.